**ZMLUVA O DIELO**

**uzavretá podľa ust. § 536 a násl. Obchodného zákonníka**

**Číslo zmluvy objednávateľa:**

**Čl. I. ZMLUVNÉ STRANY**

**1. Objednávateľ:**

**Malá Fatra**

oblastná organizácia cestovného ruchu (ďalej len „OOCR“)

so sídlom: Námestie obetí komunizmu 1, 011 31 Žilina

v mene koná: **Mgr. Peter Fiabáne, predseda predstavenstva**

IČO: 42219574

DIČ: 2023424502

bankové spojenie:Všeobecná úverová banka (VÚB), a.s.

číslo účtu: 2976812253/0200

IBAN: SK18 0200 0000 0029 7681 2253

telefón: 0918 327 496

**Zhotoviteľ:**

so sídlom:

v mene koná:

IČO:

IČ DPH:   
OR:

bankové spojenie:

číslo účtu:

IBAN:

telefón:

**Čl. II. PREAMBULA**

Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi. Táto zmluva je výsledkom verejného obstarávania.

# Čl. III. PREDMET ZMLUVY

Zhotoviteľ sa zaväzuje za podmienok dohodnutých v tejto zmluve zhotoviť a objednávateľovi odovzdať dielo – stavbu: **„Oprava turistického chodníka lokalita Štefanová smer Podžiar“**

1. Rozsah diela, jeho kvalita a konštrukčné riešenie je určené:

* popisom stavebných prác a činností pri realizácii diela v súťažných podkladoch predložených objednávateľom ako podklad pre spracovanie cenovej ponuky do súťaže o uzavretie tejto zmluvy o dielo,
* špecifikáciami a množstvami stavebných prác uvedenými v rozpočte, ktorý je prílohou tejto zmluvy.
  1. Zhotoviteľ vyhlasuje, že mu je známy rozsah prác a výkonov vyžadovaných touto zmluvou o dielo a  že sú mu známe všetky podstatné okolnosti na riadne a včasné vykonanie diela, tak, ako bolo možné pri vynaložení primeranej odbornej starostlivosti zistiť a predpokladať z obsahu uvedených podkladov v čase predloženia súťažnej ponuky zhotoviteľa.

1. Súčasťou záväzku zhotoviteľa je aj vykonanie predpísaných skúšok kvality a funkčnosti diela a odovzdanie dokladov o zhotovení diela (atesty, certifikáty, potvrdenia o zhode, projekt skutočného vyhotovenia, geodetické zameranie stavby, tlakové skúšky vody, kanalizácie a ÚK, revízne správy elektroinštalácie a bleskozvodov) potrebných ku kolaudačnému konaniu diela. Zhotoviteľ zhotoví dielo na vlastný náklad a nebezpečenstvo, s odbornou starostlivosťou, v súlade s podmienkami právoplatného stavebného povolenia, v súlade s platnými právnymi predpismi a záväznými technickými normami (STN).
2. Veci pre zhotovenie diela, včítane subdodávok zabezpečuje zhotoviteľ, ak sa zmluvné strany osobitne nedohodnú inak. Zhotoviteľ sa zaväzuje, že v zmluvách uzatvorených so svojimi jednotlivými subdodávateľmi nebude dohodnutá tzv. výhrada vlastníctva, teda také ustanovenie, ktoré by stanovovalo, že zhotovované dielo alebo akákoľvek jeho časť je až do úplného zaplatenia ceny za dielo vo vlastníctve subdodávateľa. Dielo musí vždy priamo prechádzať do vlastníctva objednávateľa podľa tejto zmluvy o dielo.

1. Zhotoviteľ sa zaväzuje odovzdať dielo naraz po jeho dokončení.
2. Objednávateľ sa zaväzuje riadne dokončené dielo prevziať, zaplatiť zhotoviteľovi zmluvnú cenu diela, spôsobom dohodnutým v tejto zmluve a poskytnúť zhotoviteľovi spolupôsobenie potrebné pre plnenie záväzkov podľa tejto zmluvy.

Zmeny rozsahu, kvality, technických parametrov diela je možné vykonať len po vzájomnej písomnej dohode zmluvných strán. Súčasne s dohodou o zmene diela bude dohodnutá zmena ceny diela (opodstatnené naviac práce alebo menej práce), v odôvodnených prípadoch aj úprava termínov plnenia. Na nadpráce sa využije rozpočtová rezerva.

1. Zhotoviteľ sa zaväzuje dodržiavať pri realizácii diela všetky podmienky uvedené v stavebnom povolení a vo vyjadreniach dotknutých orgánov.

**Čl. IV. ČAS PLNENIA**

1. Zhotoviteľ sa zaväzuje zhotoviť dielo v lehote **30 dní** odo dňa odovzdania a prevzatia staveniska.
   1. Objednávateľ odovzdá stavenisko zhotoviteľovi a zhotoviteľ stavenisko prevezme v termíne: do 3 dní odo dňa nadobudnutia účinnosti tejto zmluvy.
   2. Zhotoviteľ zaháji stavebné práce dňom odovzdania a prevzatia staveniska.
   3. Zhotoviteľ vyprázdni stavenisko do termínu: do 1 dňa od odovzdania hotového diela.
   4. Objednávateľ nie je povinný zhotoviteľa na dodržanie vyššie uvedených termínov upozorňovať. Nedodržaním dielčieho, prípadne konečného termínu realizácie diela dochádza k omeškaniu zhotoviteľa so všetkými dôsledkami podľa ustanovení Obchodného zákonníka a tejto zmluvy.
2. Objednávateľ sa zaväzuje k začatiu realizácie stavby odovzdať zhotoviteľovi projekt na nosiči CD, stavenisko spôsobilé pre bezodkladné začatie a plynulé pokračovanie výstavby, právoplatné stavebné povolenie, a kópie vyjadrení správcov sieti a organizácii účastných stavebného konania.
3. Zhotoviteľ umožní vo výnimočných prípadoch vstup a prechod staveniskom vozidlám HZ a RZP.
4. Kompletným dokončením celého diela je stav, kedy došlo k odovzdaniu a prevzatiu diela bez závad a nedokončených prác~~,~~ t.j. až po podpísaní protokolu o odovzdaní a prevzatí diela zmluvnými stranami. V prípade, že objednávateľ prevzal dielo s vadami alebo nedorobkami, považuje sa dielo za dokončené a záväzok zhotoviteľa za splnený až po odstránení vád a nedorobkov.

**Čl. V. Cena**

1. Zhotoviteľ vykoná všetky práce a dodávky potrebné pre realizáciu celého diela v rozsahu určenom pri uzavretí tejto zmluvy na svoje náklady a nebezpečenstvo, vrátane odstránenia všetkých vád a nedorobkov, za celkovú dohodnutú cenu. **Cena s DPH je (slovom:).** Cena je stanovená dohodou zmluvných strán v súlade so zákonom č. 18/1996 Z.z. o cenách v platnom znení.
2. Akékoľvek zmeny diela v dôsledku nadpráce, poprípade zmeny predmetu zmluvy musia byť písomne odsúhlasené oboma zmluvnými stranami. **Prípadné dodatočne zistené dielčie chyby, prípadné omyly zhotoviteľa v kalkulácii ceny diela nedávajú zhotoviteľovi právo na zmenu dohodnutej ceny.**
3. V dohodnutej pevnej cene za dielo sú obsiahnuté všetky výkony a vedľajšie výkony, ktoré patria k dodávke výkonov týkajúcich sa celého diela zhotovovaného k úplnému a riadnemu dokončeniu diela. K výkonom zhotoviteľa hradených dojednanou celkovou pevnou cenou v čl. V odst. 1 tejto zmluvy patria najmä:
   1. Prípravné práce, revízie, výškové a smerové vytýčenie stavby geodetom zhotoviteľa, zriadenie zariadenia staveniska vrátane oplotenia, hygienického vybavenia a prípojok vody, vrátane kladnej skúšky pitnej vody od RUVZ a el. prúdu, prípadne kanaliz. prípojky, odborné skúšky, revízie a prehliadky zariadení, ktoré sú nutné k uskutočneniu vlastného výkonu zhotoviteľa.
   2. Označenie stavby podľa platných predpisov.
   3. Udržiavanie nevyhnutných príjazdových komunikácii, čistene priľahlých verejných komunikácii a priestorov znečistených výstavbou.
   4. Odstránenie a likvidácia všetkých odpadových materiálov a stavebnej sute na skládkach na tento účel určených, vrátane doloženia dokladov o ich uložení, ako aj náklady na odstránenie zariadenia staveniska, vyčistenie stavebných objektov a staveniska.
   5. Náklady spojené s prácou koordinátora BOZ a koordinátora dokumentácie BOZ PO vrátane vypracovania plánu bezpečnosti a ochrany zdravia pri práci v zmysle nariadenia vlády SR č. 396/2006 Z. z. o minimálnych bezpečnostných a zdravotných požiadavka na stavenisko v platnom znení.
   6. Náklady spojené s vykonaním skúšok modulu pretvárnosti Edef podľa PD, (pokiaľ si to charakter prác vyžaduje).

* 1. Náklady spojené s vypracovaním dokumentácie skutočného vyhotovenia , porealizačného zamerania ukončeného diela, a to v dvoch vyhotoveniach v tlačenej forme a v jednom vyhotovení v digitálnej forme. V prípade potreby vypracovanie geometrického plánu s overením na katastri.
  2. Po ukončení diela uviesť stavenisko do pôvodného stavu.

1. Zhotoviteľ vo svojom mene a na vlastné náklady zabezpečí vytýčenie inžinierskych sietí nachádzajúcich sa na stavenisku v súlade s vyjadreniami správcov sietí (pokiaľ si to charakter prác vyžaduje).
2. Zhotoviteľ si zabezpečí zriadenie prípojok médií (elektrická energia, voda, plyn a pod.) na vlastný náklad a takisto uhradí náklady za spotreby médií počas doby realizácie stavebného diela
3. Zhotoviteľ je povinný obstarať a to i od svojich poddodávateľov všetky dokumenty, projekty skutočného vyhotovenia, certifikáty, atesty, revízie, návody na obsluhu, súhlasy a iné listiny potrebné ku kolaudácii ukončeného diela

**Čl. VI. Platobné podmienky**

1. Cenu diela zaplatí objednávateľ zhotoviteľovi v jednej splátke po zhotovení diela

Faktúra vystavená zhotoviteľom musí obsahovať náležitosti podľa právnych a účtovných predpisov. V prípade, že faktúra nebude obsahovať všetky údaje podľa príslušných právnych predpisov, objednávateľ je oprávnený faktúru vrátiť a požadovať odstránenie nedostatkov. 30 – dňová lehota splatnosti v takomto prípade neplynie. Zhotoviteľ je povinný vystaviť novú faktúru, ktorá bude obsahovať údaje podľa príslušných právnych predpisov. Dňom doručenia novej opravenej faktúry objednávateľovi začne plynúť nová 30 - dňová lehota splatnosti.

1. V prípade, že zhotoviteľ neuhradí svojím poddodávateľom faktúry za vykonané práce, objednávateľ si vyhradzuje právo tieto faktúry uhradiť a uhradenú sumu odpočítať z plnenia zhotoviteľa.

**Čl. VII. Záručná doba a zodpovednosť za vady**

1. Zhotoviteľ poskytuje na dielo záručnú dobu 60 mesiacov odo dňa odovzdania a prevzatia diela a po odstránení poslednej vady alebo nedorobku zisteného pri preberacom konaní diela. Záručná doba na odstránenú vadu sa predlžuje o dobu od uplatnenia reklamácie do odstránenia vady.
2. Vadou sa rozumie odchýlka v kvalite, rozsahu a parametroch diela, stanovených v tejto zmluve a v projektovej dokumentácii. Nedorobkom, sa rozumie aj nedokončená práca oproti projektovej dokumentácii, vrátane jej prípadných doplnkov, ktorá je zistená pri odovzdaní a prevzatí diela.
3. Zhotoviteľ nesie záruky za kvalitu dodávok prác a výrobkov jeho poddodávateľov.
4. Oznámenie vád (reklamácia) musí byť vykonané písomne, alebo faxom s dodatočným písomným doplnením, inak je neplatné. Musí obsahovať označenie vady, miesta, kde sa vada nachádza a popis ako sa vada prejavuje:
5. zjavné vady

t.j. vady, ktoré objednávateľ zistil, resp. mohol zistiť odbornou prehliadkou pri preberaní diela, musia byť reklamované zapísaním v zápise o odovzdaní a prevzatí diela s uvedením dohodnutých termínov ich odstránenia, inak právo objednávateľa na ich bezplatné odstránenie zaniká. Pokiaľ sa strany nedohodnú na inom termíne odstránenia zjavnej vady platí, že táto vada musí byť odstránená do 14 dní od uvedenia v zápise o odovzdaní a prevzatí diela.

1. skryté vady

t.j. vady, ktoré objednávateľ nemohol zistiť pri prevzatí diela a vady, ktoré sa vyskytnú sa v záručnej dobe, je objednávateľ povinný reklamovať u zhotoviteľa. Zhotoviteľ je povinný na reklamáciu reagovať do 3 pracovných dní po jej obdŕžaní a dohodnúť s objednávateľom a podľa okolností aj s projektantom spôsob a primeranú lehotu odstránenia vady. Pokiaľ nedôjde medzi stranami k dohode o lehote na odstránenie vady platí, že lehota na odstránenie vady bude primeraná. Havarijné stavy je povinný zhotoviteľ odstrániť bezodkladne po ich nahlásení objednávateľom. V prípade, že zhotoviteľ neodstráni reklamovanú v dohodnutom termíne, alebo v primeranej lehote objednávateľ si vyhradzuje právo dať odstrániť reklamovanú vadu tretej osobe a náklady vynaložené na odstránenie reklamovanej vady refakturovať zhotoviteľovi.

1. Reklamácia sa považuje za uplatnenú dňom jej doručenia zhotoviteľovi**.** O odstránení vady bude spísaný záznam, v ktorom sa uvedie i spôsob odstránenia vady a termín jej odstránenia.
2. Zhotoviteľ zodpovedá len za tie vady diela, ktoré vznikli jeho činnosťou alebo činnosťou jeho subdodávateľov pri plnení záväzkov podľa tejto zmluvy.

**Čl. VIII. Podmienky zhotovenia diela.**

1. Objednávateľ sa zaväzuje odovzdať zhotoviteľovi stavenisko pre vykonávanie prác zápisnične. V zápise budú zaznamenané konkrétne doklady, rozhodnutia a bude jednoznačne vymedzený rozsah odovzdaného staveniska, prístupy, miesta napojenia odberov, manipulačné plochy, plochy pre ZS.
2. Bezpečnosť, ochranu zdravia, ostrahu a protipožiarne opatrenia na odovzdanom stavenisku zabezpečuje na svoje náklady zhotoviteľ.
3. Stavebný denník bude viesť zhotoviteľ odo dňa prevzatia staveniska. Do denníka sa budú zapisovať všetky skutočnosti rozhodujúce pre plnenie zmluvy, najmä údaje o časovom postupe prác a ich akosti, zdôvodnenie odchýlok vykonávaných prác od projektu. Objednávateľ je povinný sledovať obsah denníka a zápisom pripájať svoje stanovisko (súhlas, námietky, upozornenia a pod.). V priebehu pracovného času musí byť denník na stavbe trvale prístupný. Vedenie denníka sa končí odovzdaním a prevzatím prác a odstránením poslednej vytknutej vady alebo nedorobku uvedeného v protokole o odovzdaní a prevzatí diela.
4. Zhotoviteľ je povinný najneskôr 24 hodín vopred záznamom v stavebnom denníku vyzvať objednávateľa na preverenie prác, ktoré budú v ďalšom pracovnom postupe zakryté, alebo sa stanú neprístupnými. V prípade, že tak neučiní, bude znášať všetky náklady spojené s dodatočným odkrytím.
5. Ak sa objednávateľ na preverenie prác v stanovenej lehote nedostaví, je povinný znášať náklady dodatočného odkrytia, ak také odkrytie požaduje.
6. Dielo sa považuje za splnené odovzdaním diela zhotoviteľom a prevzatím diela objednávateľom bez vád a nedorobkov. Pokiaľ bude zistené, že odovzdávané dielo má vady alebo nedorobky, môže ho objednávateľ odmietnuť prevziať. V prípade, že objednávateľ prevezme dielo s vadou alebo nedorobkom, ktorý nebráni v užívaní diela, dielo sa považuje za splnené až odstránením tejto vady alebo nedorobku. Skutočnosť, že objednávateľ prevezme dielo s vadou, ktorá nebráni v užívaní diela, zhotoviteľa nezbavuje povinnosti vadu alebo nedorobok v dohodnutom termíne odstrániť.
7. K odovzdaniu a prevzatiu dokončeného diela pripraví zhotoviteľ všetky doklady osvedčujúce dodržanie kvality diela, projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác a doklady potrebné pre kolaudačné konanie a užívanie diela.
8. Ak sa objednávateľ a zhotoviteľ nedohodnú na niečom inom, spisuje sa zápisnica o odovzdaní prevzatí diela, ktorá obsahuje najmä: zhodnotenie akosti vykonaných prác, súpis zistených vád a nedorobkov, dohodu o opatreniach a lehotách na ich odstránenie, prípadne o zľave z odplaty alebo o iných právach zo zodpovednosti za vady, a ak nedošlo k dohode, stanoviská zhotoviteľa a objednávateľa, ako aj vyhlásenie objednávateľa, že odovzdanú dodávku preberá. Ak objednávateľ odmieta hotové dielo prevziať, spíšu obe strany zápisnicu, v ktorej uvedú svoje stanoviská a ich odôvodnenie.
9. Drobné odchýlky od projektu, ktoré nemenia technické riešenie, ani nemenia hodnotu diela, nie sú vadou, za predpokladu, že boli vopred dohodnuté zmluvnými stranami aspoň súhlasným zápisom v stavebnom denníku. Tieto odchýlky je zhotoviteľ povinný vyznačiť v projekte skutočného vyhotovenia.
10. Zhotoviteľ zabezpečí na stavenisku stálu prítomnosť zodpovedného zástupcu zhotoviteľa – stavbyvedúceho.
11. Zhotoviteľ nesie zodpovednosť za škody na zhotovovanej veci, až do okamihu odovzdania a prevzatia diela. Vlastníkom diela je po dobu zhotovovania objednávateľ. Počas vykonávania diela zhotoviteľ zodpovedá za všetky škody vzniknuté jeho činnosťou ako aj činnosťou jeho poddodávateľov na objednávateľovej nehnuteľnosti a jej vybavení. Po zistení škody je zhotoviteľ povinný uviesť vec alebo zariadenie do pôvodného stavu. Zhotoviteľ musí mať uzavretú poistnú zmluvu o poistení zodpovednosti za tieto škody.

**Čl. IX. Zmluvné pokuty**

1. Za omeškanie s odovzdaním diela má objednávateľ právo požadovať od zhotoviteľa zaplatenie zmluvnej pokuty 30,0 € za každý deň omeškania.
2. Za omeškanie s odstránením vád a nedorobkov vyplývajúcich zo zápisu o odovzdaní a prevzatí diela má objednávateľ právo požadovať od zhotoviteľa zaplatenie zmluvnej pokuty vo výške 20,0 € za každý deň omeškania.
3. Za omeškanie s úhradou faktúr zaplatí objednávateľ zhotoviteľovi úrok z omeškania vo výške 0,01 % z nezaplatenej čiastky za každý deň omeškania.
4. V prípade neprístupnosti stavebného denníka podľa čl. VIII bod 5 tejto zmluvy je zhotoviteľ povinný zaplatiť navrhovateľovi zmluvnú pokutu vo výške 166,- EUR za každý aj začatý deň trvania porušenia povinnosti.

**Čl. X. Okolnosti vylučujúce zodpovednosť**

1. Pre účely tejto zmluvy sa na okolnosti vylučujúce zodpovednosť vzťahuje právna úprava podľa § 374 Obchodného zákonníka.

# Čl. XI. Ostatné ustanovenia

1. Možnosť a spôsob odstúpenia od tejto zmluvy, alebo od časti záväzkov tejto zmluvy sa riadi ustanoveniami Obchodného zákonníka.

Právo odstúpenia pri podstatnom porušení tejto zmluvy môže zmluvná strana uplatniť do 30 dní od času, kedy sa o porušení dozvedela.

Zmluvné strany za podstatné porušenie tejto zmluvy považujú:

1. ak zhotoviteľ bude preukázateľne vykonávať stavebné práce vadne, t.j. v rozpore s podmienkami dohodnutými v zmluve alebo technologickými postupmi určenými platnými normami a projektovou dokumentáciou a ak napriek upozorneniu objednávateľa vadné plnenie v primeranej lehote neodstránil,
2. ak zhotoviteľ bude postupovať pri výkone práce tak, že to bude nasvedčovať tomu, že zmluvný termín dokončenia diela nebude dodržaný,
3. ak zhotoviteľ bude v omeškaní s ukončením, odovzdaním diela viac ako 30 dní,
4. ak objednávateľ bude meškať s úhradou faktúr dlhšie ako 30 dní,
5. ak objednávateľ riadne dokončené dielo neprevezme v prípade, že je tak povinný spraviť
6. Objednávateľ a zhotoviteľ sa zaväzujú, že zachovajú obchodné tajomstvo o obchodných a technických informáciách, ktoré poskytla jedna zmluvná strana druhej a tieto informácie nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné a technické informácie, ktoré sú bežne dostupné tretím osobám, ktoré zmluvný partner nechráni zodpovedajúcim spôsobom.
7. Zhotoviteľ bude objednávateľa priebežne informovať o stave rozpracovaného diela na kontrolných poradách stavby.
8. Zhotoviteľ zabezpečí na stavbe nepretržitú prítomnosť svojho zodpovedného pracovníka, ktorý bude mať právomoc riešiť problémy vzniknuté v priebehu výstavby.

**Čl. XII. Záverečné ustanovenia**

1. Zmeny alebo doplnky tejto zmluvy je možné robiť len písomnými dohodami zúčastnených strán vo forme dodatkov k tejto zmluve.
2. Vzťahy medzi zmluvnými stranami sa riadia zákonmi Slovenskej republiky. Zmluvné strany sa zaväzujú riešiť spory vyplývajúce z tejto zmluvy prednostne formou dohody. V prípade, že sa spor nevyrieši dohodou, hociktorá zo zmluvných strán je oprávnená predložiť spor na riešenie príslušnému súdu.
3. Táto zmluva je vyhotovená v 4 exemplároch, 3x pre objednávateľa a 1x pre zhotoviteľa.
4. Táto zmluva nadobúda platnosť dňom jej podpisu oboma zmluvnými stranami a účinnosť nasledujúci deň po dni zverejnenia na domovskej stránke, webovom sídle objednávateľa.

Žilina, dňa .......................

............................................ ............................................

Za objednávateľa: Za zhotoviteľa:

Mgr. Peter Fiabáne

predseda predstavenstva